EkBass/fiwiki-20250220-pages-articles huggingface dataset:
Adolf Hägglund

Anton Adolf Wilhelm Hägglund (21. heinäkuuta 1838 Vaasa – 21. tammikuuta 1903 Kauhava) oli Kauhavan, Ala- ja Ylihärmän nimismies vuodesta 1864.Rannanjärven henkilöhistoriaa Hägglund oli lujaotteinen Krimin sodan veteraani, jonka tehtäväksi muodostui puukkojunkkareiden mielivallan hillitseminen ja järjestyksen palauttaminen Kauhavan-Härmän piiriin. Syyskuussa 1867 Alahärmän syyskäräjillä syntyi tappelu, jonka vuoksi istunto jouduttiin keskeyttämään. 8\. lokakuuta 1867 Hägglund joutui murhayrityksen kohteeksi. Hänen makuu­kamarinsa ikkunan läpi ammuttiin, sillä ampujat luulivat hänen jo menneen nukkumaan, mutta hän olikin tuolloin vielä työpöytänsä ääressä ja selvisi hengissä. Tapahtuman seurauksena yleisö rohkaistui todistamaan puukkojunkkareita vastaan, ja 11. lokakuuta 1867 Hägglund apulaisineen onnistui vihdoin pidättämään vaarallisimpina pidetyt puukko­junkkarit, Antti Isotalon ja Antti Rannan­järven. Kaksi vuotta kestäneen oikeuden­käynnin jälkeen heidät tuomittiin vankeus­rangaistuksiin. Adolf Hägglund oli kuuluisa Kauhavan ruma vallesmanni, josta kansanlaulu Isontalon Antti ja Rannanjärvi kertoo.Adolf Hägglundin elämäkerta Kansallisbiografiassa. Hägglund on haudattu Vaasan vanhalle hautausmaalle. ==Katso myös== * Jaakko Pukkila ==Lähteet== Luokka:Suomalaiset virkamiehet Luokka:Etelä-Pohjanmaan historia Luokka:Vuonna 1838 syntyneet Luokka:Vuonna 1903 kuolleet
Beibarys Atıraw

HK Beibarys Atıraw (; ) on kazakstanilainen jääkiekkoseura, joka on kotoisin Atıraw’sta, Atıraw'n alueelta. Seura pelaa Kazakstanin mestaruussarjassa. == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 60 Daniil Fanailov L 2024 Albert Koval L Laina Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 22 Oleg Holodenin L 2024 Kazan, Venäjä 44 Mihail Dinkov L 2025 Magnitogorsk, Venäjä 95 Ruslan Telgožajev R 2025 Artjom Avdejenko L Laina Danijar Bilimbajev L 2024 Albert Gatin L 2025 Almetjevsk, Venäjä Oleg Gofman L 2025 Moskova, Venäjä Nikita Kleštšenko L 2025 Prokopjevsk, Venäjä Maksim Lapin Try-out Aleksandr Makarevitš L 2025 Novosibirsk, Venäjä Daniil Masalov L 2025 Orjol, Venäjä Jakov Seleznjov L 2024 Jelabuga, Venäjä Aleksei Sjutkin R Try-out Tjumen, Venäjä Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Paikka Sopimus Syntymäpaikka 18 Matvei Kokovin L H 2025 Tšeljabinsk, Venäjä 52 Jevgeni Stepanov L KH 2024 Montšegorsk, Venäjä 71 Serik Argimabajev L H 2024 75 Batirhan Baimirzajev L H Juniori Almaty, Kazakstan 79 Artjom Ananitšev L H 2024 Rudniy, Kazakstan 87 Aleksandr Ananitšev L KH / OLH 2024 Rudniy, Kazakstan Artjom Burdeljov L H 2024 Slavgorod, Venäjän SFNT, Neuvostoliitto Danil Fjodorov R H 2025 Jevgeni Gasnikov L KH 2025 Öskemen, Kazakstanin SNT, Neuvostoliitto Ilja Hartšenko L H 2024 Krasnodar, Venäjä Arslan Jamalov L H 2025 Ilja Kargin H 2025 Angarsk, Venäjä Ilja Kotsjubailo R H 2025 Kökşetaw, Kazakstan Ilja Kovzalov L H 2025 Karaganda, Kazakstanin SNT, Neuvostoliitto Airat Murzin H 2025 Salehard, Venäjä Aldijar Nurlan L H 2024 Anton Petrov L OLH 2024 Öskemen, Kazakstanin SNT, Neuvostoliitto Danila Pinidi L H 2026 Atıraw, Kazakstan Gleb Pivunov L H 2024 Orsk, Venäjä Dinmuhammet Saparbek R H 2025 Daniil Štšepeitskih L H 2025 Nikita Svintsitski L KH 2025 Toljatti, Venäjä Lähde: EliteProspectshttps://www.eliteprospects.com/team/5097/beibarys-atyrau Viitattu 28.9.2021. == Joukkueenjohto == * Päävalmentaja: Vladimir Kapulovski * Apuvalmentaja: Jegor Kutugin * Maalivahtivalmentaja: Jan Sinkevitš * Fysiikkavalmentaja: Sagindik Makejev Lähde: EliteProspectshttps://www.eliteprospects.com/team/5097/beibarys-atyrau Viitattu 28.9.2021. == Lähteet == Luokka:Kazakstanilaiset jääkiekkoseurat
Eteläinen

Eteläinen on kylä ja taajama entisessä Hauhon kunnassa, joka on vuodesta 2009 lähtien ollut osa Hämeenlinnan kaupunkia. Eteläinen sijaitsee Hauhon kirkonkylän ja Hämeenlinnan keskustaajaman puolivälissä, noin 17 kilometrin päässä kummastakin. Eteläisen taajamassa oli vuoden 2017 lopussa 608 asukasta. Kylässä toimii muun muassa Eteläisten koulu ja päiväkoti. ==Lähteet== Luokka:Hauhon kylät Luokka:Kanta-Hämeen maakunnan taajamat Luokka:Kanta-Hämeen vuoden kylät
Santavuori

Santavuori on mäki Etelä-Pohjanmaalla Ilmajoen kunnassa. Santavuori sijaitsee Ilmajoen Koskenkorvalla, Etelä-Pohjanmaalla korkeimman kohdan ollessa 145 metriä merenpinnan yläpuolella. Ympäristöään noin 80 metriä korkeammalle kohoavan Santavuoren eteläpuolella Kurikan Tuiskulassa on matalampi Pikku Santavuori. Molempien Santavuorten etelärinteillä on nähtävissä muinaisen Ancylusjärven rantakivikkoa. Santavuoren huipulla sijaitsee vuonna 1965 valmistunut puurakenteinen näkötorni.Santavuori Karttapaikka, Maanmittauslaitos3\. Lähtökohdat Koskenkorvan yleiskaava, Vireillä olevat kaavat, Kaavoitus ja mittaus, Asuminen ja rakentaminen, Ilmajoki Alueelle on rakennettu Santavuoren tuulivoimapuisto, jonne on tullut noin 20 voimalaitosta.Ilmajoen-Kurikan tuulivoimapuisto. Ympäristövaikutusten arviointiselostus. Koskenkorvan yleiskaava, Vireillä olevat kaavat, Kaavoitus ja mittaus, Asuminen ja rakentaminen, Ilmajoki Alueella käytiin nuijasodan Santavuoren taistelu 1597, joka päättyi kapinallisten nuijamiesten tappioon. == Lähteet == Luokka:Ilmajoen luonto Luokka:Suomen mäet
Smith & Wesson Model 29

Smith & Wesson Model 29 on yhdysvaltalaisen Smith & Wessonin valmistama kaksitoiminen revolveri. Aseessa on kuuden patruunan rulla ja siinä voi käyttää .44 Magnum ja .44 Special kaliiperin patruunoita. Aseen rakenne perustuu sen valmistajan kehittämään N-Frame -runkoon ja sitä valmistettiin neljällä eri piipun pituudella. Perusmallin lisäksi aseesta on tehty ruostumattomasta teräksestä valmistettu Model 629 malli. Model 29 julkistettiin vuonna 1955 mallinimellä .44 Magnum. Vuonna 1957 valmistaja ryhtyi käyttämään siitä Model 29-mallitunnusta. Aluksi ase ei herättänyt suurta kiinnostusta ja sen ostajakunta koostui lähinnä aseharrastajista. Asetta käytettiin myös jonkin verran poliisien virka-aseena ja metsästykseen. Kysyntätilanne muuttui merkittävästi vuonna 1971, jolloin Clint Eastwood käytti Model 29:a elokuvassa Likainen Harry. Elokuvassa ase esiteltiin maailman tehokkaimmaksi käsiaseeksi. Vaikka väite ei yksiselitteisesti pitänytkään paikkaansa, kyseinen revolveri oli vain tehokkain sarjatuotantoase, Model 29 saavutti tämän maineen ansiosta suuren suosion ja se myytiin monessa asekaupassa loppuunGuns on film: a loaded issue. Likainen Harry -elokuvan lisäksi Robert De Niro käytti asetta elokuvassa Taksikuski. Smith & Wesson lopetti Model 29:n sarjavalmistuksen vuonna 1999. Tämän jälkeen aseesta on kuitenkin tehty useita erikoismalleja lähinnä keräilijöille. == Aiheesta muualla == * Lisätietoa aseesta == Lähteet == Luokka:Revolverit
Jigme Thinley

Jigme Yoser Thinley (), s. 9. syyskuuta 1952, Bumthang, oli Bhutanin pääministeri vuosina 2008–2013. Thinleyn kausi alkoi huhtikuussa 2008Rinzin Wangchuk, "New parties with PM", Kuensel Online. 30.3.2013"Thinley takes over as Premier" , The Hindu ja päättyi 30. heinäkuuta 2013. Thinley oli kahdesti aiemminkin maansa pääministeri, 20. heinäkuuta 1998 – 9. heinäkuuta 1999 ja 30. elokuuta 2003 – 20. elokuuta 2004. Ulkoministerinä Thinley toimi 1998–2003, jonka jälkeen hän oli sisä- ja kulttuuriministerinä. Thinley johti Druk Phuensum Tshogpa -puolueen vaalivoittoon maaliskuun 2008 vapaissa vaaleissa, ja hänestä tuli tuolloin maan historian ensimmäinen vaaleilla valittu pääministeri. Thinley syytti 2000-vuosikymmenen lopun maailmanlaajuisen taantuman johtuneen kyltymättömästä ahneudesta ja kehotti keskittymään perinteisten talouden mittarien sijasta bruttokansanonnellisuuteen. Kesällä 2013 Thinleyn seuraajaksi pääministerinä nousi Tshering Tobgay.Kuensel Online. 27.7.2013Kuensel Online. 23.8.2013 == Kunnianosoituksia == Thinleylle myönnettiin oranssi kabney-huivi, kun hänet nimitettiin varapääministeriksi vuonna 1994. Helmikuussa 1987 hänelle myönnettiin punainen kabney-huivi ja dashon arvonimi. Lisäksi hänelle on myönnetty seuraavat kunniamerkit: * Ukkoslohikäärmeen suuren voiton ritarikunta (Bhutan, 2009) * Kuninkaallinen Bhutanin ritarikunta (Bhutan 1999) * Jigme Singye Wangchuckin hopeinen juhlamitali (Bhutan, 1999) ==Lähteet== == Aiheesta muualla == Luokka:Bhutanin pääministerit Luokka:Ulkoministerit Luokka:Sisäministerit Luokka:Kulttuuriministerit Luokka:Vuonna 1952 syntyneet Luokka:Elävät henkilöt
Monadi (funktionaalinen ohjelmointi)

Monadi funktionaalisessa ohjelmoinnissa on tietynlainen abstrakti tietotyyppi, joka kuvaa ohjelman suoritusta annetussa kontekstissa (ohjelman tietosisällön sijaan). Monadien avulla voidaan ketjuttaa toimintoja liukuhihnoiksi (pipeline), joissa jokainen toiminto koristellaan muilla suoritussäännöillä, jotka monadi tarjoaa. Funktionaaliseen tapaan kirjoitetut ohjelmat voivat hyödyntää monadeja rakennettaessa proseduureja, jotka sisältävät jonomuotoisia (vastakohtana rinnakkaisille) toimintoja tai määritettäessä mielivaltaisia vuonohjausrakenteita (rinnakkaisuuden hallinta, kontinuaatiot ja poikkeukset). Muodollisesti monadi luodaan määrittelemällä kaksi operaatiota (bind ja return) sekä tyyppirakentaja M, jonka pitää täyttää joukko vaatimuksia monadisten funktioiden koostamista varten (so. funktiot, jotka käyttävät argumentteinaan monadin sisältämiä arvoja). Return ottaa arvon "tavallisesta" tietotyypistä ja sijoittaa sen monadiseen säilöön tyyppiä M. Bind vuorostaan toimii käänteiseen tapaan lukien "tavallisen" arvon monadista ja välittää sen liukuhihnan seuraavalle funktiolle. Ohjelmoija koostaa monadisia funktioita määrittäen siten liukuhihnan tietojen prosessointiin. Monadi toimii eräänlaisena sovelluskehyksenä, koska se kuvaa uudelleenkäytettävän toimintamallin joka määrittää liukuhihnassa suoritettavien monadisten funktioiden suoritusjärjestyksen, ottamatta mitään kantaa tietosisältöön tai edes monadisten funktioiden nimiin (riittää, että funktiot ovat sopivaa tyyppiä). Nimi juontuu matematiikasta, kategoriateoriassa esiintyvästä monadirakenteesta. Luokka:Ohjelmointi
Tervola (Muolaa)

Tervola oli kylä Muolaan kunnan keskiosassa Viipurin läänissä Suomen Neuvostoliitolle luovuttamalla alueella. Kylä sijaitsi Muolaanjärven itärannalla noin 11 kilometriä Muolaan kirkonkylästä Kirkkorannasta länteen. Tervolan naapurikyliä olivat pohjoisessa Kangaspelto, idässä Sudenoja ja Kyyrölä sekä etelässä Oinala. Nykyisin kylä on asumaton eikä sillä ole venäläistä asutusnimeä. == Kyläkuva == Tervolan kylän pinta-ala oli vuonna 1936 4,81 neliökilometriä, josta oli peltoa 76 hehtaaria, niittyä 0,4 hehtaaria ja metsää 405 hehtaaria.Luukka, Sarkanen & Repo 1952, s. 195 Tervolan talot sijaitsivat Lavolasta Kangaspeltoon johtavan kylätien varrella. Tervola oli kooltaan pieni kylä. Siellä oli Muolaan kunnan omistama Tervolan kantatila, Muolaan kunnalliskoti, 5-6 maatilaa ja joukko huviloita.Repo 1952, s. 479-480 Kunnan omistamalla tilalla oli kaksi kasvihuonetta ja järven ja kylätien välissä sijainnutta kaksikerroksista kunnalliskotia ympäröi laaja puutarha. Tervolan kylä kuului Viholan koulupiiriin. == Historia == Tervolan väestö evakuoitiin läntisempään Suomeen heti talvisodan alettua vuonna 1939.Luukka & Sarkanen 1952, s. 400 Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kylän asukkaat pääsivät palaamaan raunioituneeseen kotikyläänsä. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Rauhanteossa kylä jäi taas Neuvostoliiton puolelle. Sodan jälkeen Muolaan siirtoväki asutettiin Lounais- Hämeeseen ja Etelä-Pirkanmaalle, jossa Tervolan asukkaat asutettiin Humppilaan. == Lähteet == * === Viitteet === Luokka:Muolaan kylät
Elimäen kirkko

Elimäen kirkko on puukirkko Kouvolassa entisen Elimäen kunnan kirkonkylässä.Valtakunnallisesti merkittävät rakennetut kulttuuriympäristöt Rakennus kuuluu Kouvolan seurakuntayhtymän Elimäen seurakunnan tiloihin. Kirkonrakentajana pidetään Petter Lomania.Maailman ja Suomen Suuratlas, sivu 264, WSOY, Instituto Geografico Agostini, Novara, Igda, 1985, ISBN 951-0-12598-9 ==Historia== Elimäen alue kuului Pyhtään seurakuntaan. Patronaattioikeus muodostui Wrede-suvulle 1608, kun he saivat kartanon omistukseensa. Kirkko on rakennettu vuonna 1638 alun perin suorakaiteen muotoiseksi, mutta laajennettu ristikirkoksi 1678. Elimäen kirkko on Suomen vanhin puukirkko, mikäli perimätietona kulkenut rakennusvuosi on oikea. ==Sisustus== Kirkon kuorissa on vuodelta 1666 peräisin oleva epifanitaulu, jonka uskotaan toteutetun ensimmäisenä nimenomaan juuri tähän kirkkoon eikä liene muualta siirretty. Vuonna 1632 maalattu alttaritaulu on Peippolan kartanon omistajan, Casper Wreden kolmikymmenvuotisesta sodasta tuoma. Seinämaalaukset on toteuttanut Valentin Betge 1679. Kirkon sakaristo sijaitsee pohjois- ja itäristin kulmauksessa. Katon päätylappeet ovat sivulappeita jyrkemmät. Vaakasuuntainen ulkovuoraus on peräisin 1870-luvulla tehdystä korjauksesta. Kirkon sisustuksen keskeiset osat ovat Casper Wreden ja hänen vaimonsa Sophia Tauben lahjoittamat. Näitä ovat alttarilaite ja alttaritaulu vuodelta 1632, barokkityylinen kuoriaita vuodelta 1666 sekä todennäköisesti puuseppä Lorentz Habermanin tekemä saarnastuoli 1600-luvun puolivälistä. Kirkon kellotapuli sijaitsee kirkkoa vastapäätä Vanhamaantien toisella puolella. Kellotapuli on rakennettu vuosina 1795–1797 ja korjattu 1842. Barokkityylisen tapulin on suunnitellut Aatami Juhonpoika Marttila. Kirkon kiviaita on rakennettu 1700- ja 1800-lukujen vaihteessa. Toisen maailmansodan sankarihauta-alueen ja muistomerkin Jäähyväiset aseveljelle on suunnitellut Aimo Tukiainen. Kastemaljan jalustoineen on lahjoittanut Olli Uotila 1967. == Lähteet == * * * === Viitteet === == Aiheesta muualla == Luokka:Kouvolan kirkkorakennukset Luokka:Suomen puiset ristikirkot Kirkko Luokka:Suomen 1600-luvulla rakennetut rakennukset ja rakennelmat
HK Almaty

HK Enbek Almaty () on kazakstanilainen jääkiekkoseura, joka on kotoisin Almatysta. Seura pelaa Kazakstanin mestaruussarjassa. == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 39 Filipp Kolesnikov L 2024 90 Salim Bazarbekov L 2024 Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 7 Sergei Mašinets L 2025 Astana, Kazakstanin SNT, Neuvostoliitto 8 Mihail Tarasov L 2025 18 Nikita Žuldikov L 2025 Tšeljabinsk, Venäjä 24 Stanislav Tunhuzin L 2025 Perm, Venäjän SFNT, Neuvostoliitto 77 David Muratov L 2024 Jegor Bastanogov L 2024 Ossian Eklund R 2025 Trångsund, Ruotsi Pavel Neumjvaikin L 2025 Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Paikka Sopimus Syntymäpaikka 9 Aidos Žorabek L H 2024 11 Stepan Štefan L VLH / KH 2025 17 Mussa Guseinov L H 2025 Sätbajev, Kazakstan 22 Ilja Potirko L H 2024 37 Stanislav Rangajev R LH Laina Toljatti, Venäjä 40 Maksim Petrasiuk H 2025 52 Damir Aidukov R H 2025 79 Juri Andrusenko L H 2025 Adil Amanžolov R H 2024 Jegor Anisimov L H 2025 Novokuznetsk, Venäjä Dias Atahanov L H 2025 Kirill Bajev L H 2025 Nižnevartovsk, Venäjä Denis Gafarov L H 2025 Megion, Venäjä Jan Homenko L OLH 2025 Novosibirsk, Venäjä Vitali Karamnov R KH / OLH 2025 Moskova, Venäjän SFNT, Neuvostoliitto Jegor Razumniak R H 2025 Magnitogorsk, Venäjä Daniil Tšuparnov R H 2025 Pietari, Venäjä Vladislav Tunik R H 2025 Kraskovo, Venäjän SFNT, Neuvostoliitto Lähde: EliteProspectshttps://www.eliteprospects.com/team/8219/hk-almaty Viitattu 25.10.2021. == Joukkueenjohto == * Päävalmentaja: Andrei Spiridonov * Apuvalmentaja: Ruslan Mambetalijev * Maalivahtivalmentaja: Ivan Pološkov Lähde: EliteProspectshttps://www.eliteprospects.com/team/8219/hk-almaty Viitattu 25.10.2021. == Lähteet == Luokka:Kazakstanilaiset jääkiekkoseurat
Topit

TopitTopit - Damaliscus laji.fi Suomen Lajitietokeskus eli topiantiloopit (Damaliscus) on afrikkalainen lehmäantilooppien alaheimon sorkkaeläinsuku. Ne ovat saaneet nimensä Damaliscus korrigum-lajin alalajilta topilta (Damaliscus korrigum topi). Sukuun luettiin ennen myös hirola, joka nykyisin on erotettu omaan sukuunsa. ==Tuntomerkit== Topit ovat läheistä sukua gnuu- ja lehmäantiloopeille. Ne ovat hieman lehmäantilooppeja pienempia ja hoikempia. Niillä on edellisten tavoin takaruumista korkeampi eturuumis. Ruumiinpituus on 120–205 senttiä, säkäkorkeus 88–134 senttiä ja paino 68–155 kiloa. Hännän pituus on 10–60 senttiä. Väritys vaihtelee harmaasta ja punertavasta melkein mustaan ja täysruskeaan. Vatsapuoli on vaaleampi ja niillä voi olla valkoisia kuvioita turvassa, jaloissa ja lonkassa. Karvat ovat yleensä pehmeitä ja kiiltäviä, mutta joillain yksilöillä pehmeän ja karkean sekoitus. Säkä on lautasia korkeammalla. Pää on pitkulainen, joskaan ei yhtä pitkä kuin lehmäantiloopeilla. Niiden luisuselkäinen kävely ja hidas laukkaaminen saavat ne näyttämään kömpelöiltä, mutta ovat täydessä vauhdissa korkeine jalkoineen nopeita juoksijoita. ==Elintavat ja levinneisyys== Topiantilooppien ravinto koostuu pääasiassa heinäkasveista. Ne ovat aktiivisimmillaan varhaisillalla ja aamulla. Topeilla on tapana nousta lepäämään kumpareille. Yleensä ne seisovat märehtimässä lähes liikkumatta, mutta voivat joskus asettua makuullekin. Korkea paikka antaa niille parempaa suojaa leijonien yllätyshyökkäyksiltä. Topiien levinneisyys rajoittuu Saharan eteläpuolisen Afrikan aukeille alueille. Niitä tavataan Sahelin alueella, Sudanin ja Kapmaan välisillä savannialueilla, pensasaroilla ja lehtimetsissä, puoliaavikoilla ja tulva- alueilla. == Lähteet == *
Keltapiikkiunikko

Keltapiikkiunikko (Argemone mexicana) on unikkokasveihin (Papaveraceae) kuuluva piikkinen ruohovartinen kasvi, joka kasvaa luonnonvaraisena Meksikossa.Prickly Poppy Se on levinnyt haitallisena tulokaslajina laajalle, kuten Intiaan.Medicinal weed Satyanashi (Argemone mexicana Linn) Purdue University Keltapiikkiunikko on yksivuotinen, pystykasvuinen ruohovartinen kasvi. Sen varsi on piikkien peitossa ja erittää leikattaessa kellertävää maitiaisnestettä. Lehdet ovat hammaslaitaiset, harmahtavan sinivihreät. Kukat ovat keltaiset, 4-5 cm pitkät.Argemone Mexicana Invasive Alien Species Zambia == Lähteet == == Aiheesta muualla == *Laji.fi: Keltapiikkiunikko (Argemone mexicana) *Plants for a Future *ITIS: Argemone mexicana *United States Department of Agriculture (USDA): Argemone mexicana *Flora of China: Argemone mexicana *Dr. Duke's Phytochemical and Ethnobotanical Databases: Argemone mexicana Luokka:Unikkokasvit
Toussaint Louverturen kansainvälinen lentoasema

Toussaint Louverturen kansainvälinen lentoasema on lentoasema lähellä Port-au- Princen kaupunkia, Haitilla. Lentoasema on maan päälentoasema. Lentoasemalla oli merkittävä rooli Haitin maanjäristyksen jälkeen kansainvälisen avustuksen toimittamisessa maahan. Yhdysvaltain ilmavoimien lennonvalvojat ohjasivat liikennettä väliaikaisesti. Lentoasema avattiin 1965 nimellä Francois Duvalierin kansainvälinen lentoasema. Duvalierien lähdettyä maanpakoon nimeksi tuli 1986 Port-au-Princen kansainvälinen lentoasema, kunnes se 2003 nimettiin Haitin vallankumousjohtaja Toussaint Louverturen mukaan. ==Lähteet== Luokka:Haitin lentoasemat
Ankara Üniversitesi Spor Kulübü

Ankara Üniversitesi S.K on turkkilainen jääkiekkoseura, joka on kotoisin Ankarasta. Seura pelaa Turkin jääkiekon superliigassa. Seuralla on myös naisten joukkue, joka pelaa jääkiekkoa. Luokka:Turkkilaiset jääkiekkoseurat Luokka:Ankaran urheilu Luokka:Vuonna 1948 perustetut urheiluseurat
Enontekiön vaakuna

Enontekiön vaakuna on Enontekiön kunnan tunnus. Sen aihe kuvaa pohjoista luontoa. Vaakunan selitys kuuluu ”sinisessä kentässä hopeinen punavaruksinen riekko.” Vaakunan on suunnitellut Olof Eriksson, ja Enontekiön kunnanvaltuusto hyväksyi sen 17. tammikuuta 1961. Sisäasiainministeriö vahvisti vaakunan käyttöön 21. huhtikuuta samana vuonna. == Lähteet == * * Enontekiö Vaakuna
David García de la Cruz

David García de la Cruz (s. 16. tammikuuta 1981 Manresa, Katalonia, Espanja) on espanjalainen jalkapalloilija, pelipaikaltaan vasen laitapuolustaja. == Ura == García on Espanyolin kasvatti. Ensiesiintymisensä edustusjoukkueessa hän teki 8. tammikuuta 2000 kotiottelussa Deportivo La Coruñaa vastaan. Kaudella 2001–2002 hän nousi joukkueen vakiokalustoon ja toimi varakapteenina, Raúl Tamudon toimiessa kapteenina. Vuoden 2007 alussa hän teki kahden vuoden jatkosopimuksen joukkueen kanssa, ja ilmoitti haluavansa edustaa seuraa koko uransa ajan.David García renueva por el Espanyol hasta junio de 2009 Terra. Viitattu 20.1.2010. Kauden aikana hän pelasi yhdeksän pääsarja-ja seitsemän eurocup-ottelua. Kaudella 2008–2009 García pelasi vain 14 pääsarjaottelua kärsien muutamista loukkaantumisista. 12. kesäkuuta 2009 hän jatkoi sopimustaan vuoteen 2011 asti.David García amplia su contrato con el Espanyol dos años más Mundo Deportivo. Viitattu 20.1.2010. == Lähteet == == Aiheesta muualla == * Tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1981 syntyneet Luokka:Elävät henkilöt
Työehtoshoppailu

Työehtoshoppailu (työehtosopimusshoppailu, sopimusshoppailu, TES-shoppailu) tarkoittaa työntekijöiden siirtämistä halvemman työehtosopimuksen piiriin, jotta työnantaja saa kustannussäästöjä tai kilpailuetua. Yritykset vaihtavat työnantajaliittoa päästäkseen toisen, usein työntekijän näkökulmasta heikomman, työehtosopimuksen piiriin, kun katsovat yrityksen toimialan muuttuneen. Jos työnantajayrityksen toimiala muuttuu tosiasiallisesti, ei ammattiyhdistysliike voi tätä estää. Työehtoshoppailu liittyy erityisesti ulkoistamisiin. Suomessa esimerkiksi Posti Group on harjoittanut työehtoshoppailua ulkoistamalla osan toiminnostaan ja vaihtamalla sanomalehdenjakajat halvempaan työehtosopimukseen. == Lähteet == Luokka:Työ
June Allyson

June Allyson, synt. Ella Geisman (7. lokakuuta 1917 Bronx, New York, New York - 8\. heinäkuuta 2006 Ojai, Kalifornia) oli yhdysvaltalainen näyttelijä. Allyson esiintyi Broadwaylla 1938–1941, josta hän siirtyi Hollywoodiin Metro- Goldwyn-Mayerille. Allyson näytteli seuraavien 11 vuoden aikana kaikkiaan 25:ssä MGM:n tuottamassa elokuvassa, joiden joukossa oli muun muassa vuonna 1949 valmistunut Pikku naisia. James Stewartin vastanäyttelijänä hän oli elokuvissa Miehen voitto (1949), Glenn Miller Story (1953) ja Ilmojen kiitäjät (1954). Allysonin ensimmäinen aviopuoliso oli näyttelijä Dick Powell. Avioliitto solmittiin 1945 ja se kesti Powellin kuolemaan vuonna 1963. Kaikkiaan Allyson oli aviossa kolmesti. June Allyson on saanut tähden Hollywood Walk of Famelle. == Lähteet == ==Aiheesta muualla== * June Allysonin muistokirjoitus Helsingin Sanomissa Luokka:Yhdysvaltalaiset elokuvanäyttelijät Luokka:Hollywood Walk of Fame Luokka:Golden Globe -palkinnon saajat Luokka:Vuonna 1917 syntyneet Luokka:Vuonna 2006 kuolleet
Kaksio (yhtye)

Kaksio oli elektronista popmusiikkia esittänyt suomalainen yhtye, jonka muodostivat laulaja Jonna Kärkkäinen ja kosketinsoittaja-DJ-tuottaja Anssi Honkanen. Yhtyeen albumi Lähikuvia julkaistiin alkuvuodesta 2004 Warner Music Finlandin kautta. Levyltä julkaistiin kolme singleä. ”Ajattelen sua” ja ”Tyttö tanssii vaan” nousivat Suomen viralliselle singlelistalle, ”Ajattelen sua” parhaimmillaan sijalle kahdeksan, sekä ”Tyttö tanssii vaan” sijalle 12. Itse albumi nousi viralliselle albumilistalle yhden viikon ajaksi, sijalle kolmekymmentä vuoden 2005 viidennellä viikolla. Yhtyeen kappaleita säveltänyt ja sanoittanut Kärkkäinen teki tekstit ensin englanniksi ja käänsi ne sitten suomeksi, koska levy-yhtiö halusi yhtyeen pitäytyvän suomen kielessä. Yhtye lopetti toimintansa vuonna 2005. Kaksion jälkeen Kärkkäinen on tehnyt musiikkia muille artisteille ja esiintynyt sooloartistina nimellä Jo Angel. Honkanen puolestaan on työskennellyt radiojuontajana NRJ:n Aamupojat- ohjelmassa ja on myös levyttänyt juontajaparinsa Renne Korppilan kanssa.. == Diskografia == === Albumit === * Lähikuvia (2004) === Singlet === * Ajattelen sua (2003) * Tyttö tanssii vaan (2004) * Lähikuvia (2004) == Lähteet == Luokka:Suomalaiset elektronisen musiikin yhtyeet Luokka:Suomalaiset popyhtyeet Luokka:2000-vuosikymmenen yhtyeet ja sooloartistit
Kaunoruohokaija

Kaunoruohokaija (Neophema pulchella) on kaakkoisaustralialainen värikäs kaijalaji. == Koko ja ulkonäkö == Kaunoruohokaijan pituus on noin 20 cm ja paino 35–46 grammaa. Sen höyhenpuku on selästä ja päälaelta kirkkaan vihreä, alapuoli keltainen, siiven keskimmäiset ja pienet yläpeitinhöyhenet ja naama siniset. Koiraan siivellä on punaruskea siipijuova, siipisulkien reunat ja siiven alapeitinhöyhenet ovat tummansiniset ja pyrstö vihreä. Naaraan naama on vaaleamman sininen, ja siltä puuttuu siiven punertava juova. Nuori lintu on himmeämmän värinen. == Esiintyminen == Kaunoruohokaijat elävät Australian kaakkoisosassa Queenslandin kaakkoiskulmasta Victorian pohjoisosiin. Kannan suuruus on noin 20 000 yksilöä. Laji oli häviämässä 1900-luvun alussa, mutta kanta alkoi elpyä 1920-luvulla. Kaunoruohokaijoja pyydystettiin häkkilinnuiksi ja ammuttiin piirakantäytteiksi. Ne ovat enimmäkseen paikkalintuja. George Shaw kuvaili lajin holotyypin Uudesta Etelä-Walesista.IBC == Elinympäristö == Kaunoruohokaijat asuvat harvapuustoisilla heinämailla ja vuorenrinteillä sekä vesireittien varrella. == Lisääntyminen == Lajin lisääntymisaika on elokuusta joulukuulle. Pesä on tavallisesti puun- tai kannonkolossa. Naaras munii neljästä viiteen munaa, joita se hautoo noin 20 päivää. Poikaset jättävät pesän neljän viikon ikäisinä, ja ne saavat aikuisen höyhenpuvun noin neljän kuukauden ikäisinä. Pari pesii toisinaan kahdesti kesän aikana. == Ravinto == Kaunoruohokaijojen ruokavalio koostuu siemenistä ja kasvien osista, joita se etsii maasta. Siementen osuus lisääntyy kuivan kauden lopulla. Syödessään se on hyvin peloton ja väistää ihmistä tavallisesti kävellen. Kuumimman ajan iltapäivästä linnut lepäävät pensaiden tai puiden siimeksessä. Ne käyvät juomassa vain kerran päivässä. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 *World Parrot Trust *Birds in Backyards === Viitteet === Luokka:Ruohokaijat
Punaruohokaija

Punaruohokaija (Neophema splendida) on eteläaustralialainen värikäs kaija. == Koko ja ulkonäkö == Linnun pituus on noin 19 cm ja paino 36–44 g. Sen höyhenpuku on selästä ja päälaelta vihreä, naama ja osa siivistä ovat turkoosinsiniset, rinta on punainen ja vatsa keltainen. Nokka on tummanharmaa, iiris ruskea ja koivet ruskehtavan harmaat. Naaras on himmeämmän värinen ja nuori lintu muistuttaa naarasta. == Esiintyminen == Punaruohokaijat elävät sisämaassa Australian eteläosassa. Kannan suuruus on noin 10 000 yksilöä. Ne ovat vaelluslintuja, jotka eräinä vuosina voivat esiintyä yli sadan yksilön parvina, vaikka tavallisesti elävät pareittain tai perhekunnittain. John Gould kuvaili lajin holotyypin Länsi-Australiasta.IBC == Elinympäristö == Punaruohokaijat asuvat kuivilla eukalyptusta ja akasiaa kasvavilla harvapuustoisilla ruohostomailla, pikku metsiköissä ja pensaikoissa. == Lisääntyminen == Lisääntymisaika on tavallisesti elokuusta joulu-tammikuulle. Pesä on tavallisesti puunkolossa. Naaras munii kolmesta viiteen munaa, joita se hautoo noin 20 päivää. Poikaset jättävät pesän neljän-viiden viikon ikäisinä, ja saavat aikuisen höyhenpuvun noin kuuden kuukauden ikäisinä. == Ravinto == Ruokavalio koostuu siemenistä ja kasvien osista. Linnut ruokailevat äänettöminä maassa pensaiden suojassa ja ovat vaikeasti havaittavia. Ne käyvät harvoin juomassa, ja niiden arvellaan nuolevan kastetta tai imevän nestettä mehikasveista, kuten sailioista (Calandrinia). == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 *World Parrot Trust === Viitteet === Luokka:Ruohokaijat
Tiililä

Tiililä on suomalainen sukunimi, joka on muun muassa seuraavilla henkilöillä: * Kaarlo Tiililä (1864–1936), oppikoulun rehtori, kouluneuvos ja runoilija * Osmo Tiililä (1904–1972), dogmatiikan professori * Paul Tiililä (1931–2020), kirjailija ja postitaiteilija * Ulla Tiililä (s. 1963), kielitieteilijä
Rantakaija

Rantakaija (Neophema petrophila) on Australian rannikolla elävä kaija. == Koko ja ulkonäkö == Linnun pituus on noin 22 cm ja paino 44–67 g. Sen höyhenpuku on pääosin oliivinvihreä, otsassa ja siivillä on kirkkansinistä. Nokka on harmaa, iiris tummanruskea ja koivet harmahtavat. Nuori lintu on himmeämmän värinen. Laji on vaatimattomimman värinen kaikista australialaisista papukaijoista. == Esiintyminen == Rantakaijan esiintymisalue ulottuu Australian länsirannikolta etelärannikon Robeen. Laji on yleinen ja asuttaa vain kapeaa rannikkovyöhykettä ja saaria 20 kilometriä rannasta. Sisämaassa sitä ei tavata kymmentä kilometriä kauempana merenrannasta. Kannan suuruus on yli 20 000 yksilöä. Gould kuvaili lajin holotyypin Länsi-Australiasta.IBC == Elinympäristö == Rantakaijat asuvat vain rannikon hiekkadyyneillä, alkaalisilla soilla ja karuilla kallioluodoilla. Ne esiintyvät yleensä pareittain tai perhekunnittain, mutta voivat joskus muodostaa jopa sadan yksilön parvia. == Lisääntyminen == Lisääntymisaika on elokuusta lokakuulle. Pesä on maassa kallionkielekkeen alla tai vanhassa merilinnun pesäonkalossa, aina nousuveden ylärajaa korkeammalla. Naaras munii neljästä viiteen munaa, joita se hautoo noin 18 päivää. Poikaset jättävät pesän kuukauden ikäisinä, ja muodostavat vanhempiensa kanssa perhekunnan. Poikaset saavat aikuisen höyhenpuvun kolmen tai neljän kuukauden ikäisinä. Pari voi pesiä kahdesti kesän aiakan, jos olot ovat suotuisat. == Ravinto == Ruokavalio koostuu ruohojen ja pensaiden siemenistä ja hedelmistä. Joskus ne voivat tulla ratapihoille syömään maahan karisseita vehnänjyviä. Ruokaillessaan ne ovat kesyjä, mutta vaikeasti havaittavia, sillä ne etsivät lähes äänettöminä siemeniä kasvillisuuden seassa. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 *World Parrot Trust *Birds in Backyards === Viitteet === Luokka:Ruohokaijat
Juan de Grijalva

Juan de Grijalva (n. 1489 - 21\. tammikuuta 1527) oli espanjalainen tutkimusmatkailija. Hän oli ensimmäisiä eurooppalaisia, joka tutki Meksikon ranta-alueita ja tutustui Asteekkivaltakuntaan. Hänen kanssaan retkellä olivat Francisco de Montejo, Pedro de Alvarado, Juan Díaz, Francisco Peñalosa, Alonso de Ávila, Alonso Hernández, Julianillo Villafaña, Melchorejo Villafaña, Antonio Villafaña. == Lähteet == Luokka:Espanjalaiset tutkimusmatkailijat ja konkistadorit Luokka:1480-luvulla syntyneet Luokka:Vuonna 1527 kuolleet
Tasmaniankaija

Tasmaniankaija (Lathamus discolor) on kaakkoisaustralialainen äärimmäisen uhanalainen kaija. Se on sukunsa ainoa laji. Tieteellisen sukunimensä se on saanut lintutieteilijä John Lathamin kunniaksi. == Koko ja ulkonäkö == Linnun pituus on noin 25 cm ja paino 46–76 grammaa. Sen höyhenpuku on pääosin vihreä, alapuolelta kellanvihreä. Naama on punainen, päälaki sininen, viikset keltaiset, pyrstön alapeitinhöyhenet punaiset ja pyrstö punaruskea. Siivellä on sinistä ja tummanpunaista. Nokka on sarvenvärinen, iiris keltainen ja koivet ruskehtavat. Naaraan naama ei ole niin kirkkaanpunainen kuin koiraan. Nuori lintu on himmeämmän värinen. Lajin siivet ja pyrstö ovat pitkät. == Esiintyminen == Tasmaniankaija elää Tasmaniassa ja joillakin Bassinsalmen saarilla. Kannan suuruus on noin 2 500 yksilöä. Se muuttaa talveksi Kaakkois- Australiaan. Lajin kanta on taantunut voimakkaasti, koska sen alkuperäiset elinympäristöt eukalyptusmetsät on Tasmaniassa pääosin tuhottu. John White kuvaili lajin holotyypin Uudesta Etelä-Walesista.IBC == Elinympäristö == Tasmaniankaijat elävät kaikenlaisissa metsissä, joissa on kukkivia puita, myös puutarhoissa, puistoissa ja tienvarsien metsiköissä. == Lisääntyminen == Lisääntymisaika on syyskuusta tammikuulle. Laji pesii usein yhdyskunnittain. Pesä on eukalyptuksen kolossa. Naaras munii kolmesta viiteen munaa, joita se hautoo noin 20 päivää. Poikaset jättävät pesän kuuden viikon ikäisinä. Pari voi käyttää samaa pesäkoloa vuodesta toiseen. Kottarainen on paha kilpailija pesäkoloista ja saattaa olla yksi syy lajin vähenemiseen. == Ravinto == Tasmaniankaijan ruokavalio koostuu pääasiassa siitepölystä ja medestä, mutta myös hyönteisistä ja niiden toukista, hedelmistä, marjoista, siemenistä ja kasvien osista. Pääravintona on kukkivien eukalyptuspuiden siitepöly ja mesi, ja ruokailevien lintujen puku voi olla kokonaan meden tahraama. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 *World Parrot Trust *Birds in Backyards === Viitteet === Luokka:Kaijat Luokka:Uhanalaiset linnut
Music for Relief

Music for Relief on Linkin Park -yhtyeen perustama hyväntekeväisyysjärjestö. Järjestön tavoitteena on tarjota hätäapua luonnonkatastrofien uhreille ja nostaa tietoisuutta ilmaston lämpenemisestä. == Tietoa == Music for Relief on sitoutunut tarjoamaan apua luonnonkatastrofien uhreille ja estämään tällaisten katastrofien tapahtumista. Sen perustamisvuodesta 2005 lähtien järjestö on kerännyt yli 3,5 miljoonaa dollaria seuraavien katastrofien uhreille: * Intian valtameren maanjäristys 2004 * Hurrikaanit Katrina ja Rita 2005 (yhteistyössä Hollywood for Habitat for Humanityn kanssa) * Kalifornian maastopalot 2007 * Trooppinen sykloni Sidr Bangladeshissa 2007 * Haitin maanjäristys 2010 * Tōhokun maanjäristys ja tsunami * Hurrikaani Sandy 2012 == Toiminta == Music For Relief on järjestänyt kaksi konserttia suosittujen artistien ja julkkisten kanssa. Ensimmäinen esitys pidettiin 17. tammikuuta 2005 ja mukana olivat Tenacious D (joka myös auttoi järjestämään tapahtuman), Beck, Will Ferrell, Dave Grohl, Josh Homme, ja Eddie Vedder. Toinen esitys pidettiin 15. helmikuuta 2005 ja mukana olivat Story of the Year, The Crystal Method, Linkin Park, Camp Freddy, No Doubt ja Jurassic 5. Konsertissa oli tarkoitus esiintyä myös Blink-182:n, mutta se ei esiintynyt, koska yhtye on tauolla. 19\. tammikuuta 2010 Linkin Park julkaisi uuden kappaleen nimeltä "Not Alone" osana Music for Reliefin Download to Donate for Haiti -nimistä kokoelmalevyä Haitin maanjäristyksen uhrien tukemiseksi. Kokoelma sisältää lukuisia kappaleita tunnetuilta artisteilta, jotka kehottavat ihmisiä lataamaan kappaleita, ja näin antamaan tukensa uhrien auttamiseksi. Kappaleen musiikkivideo julkaistiin 10. helmikuuta 2010. 11\. tammikuuta 2011 Download to Donate for Haiti -kokoelmasta julkaistiin uusi, 2.0-versio, joka sisältää uusia kappaleita. Maaliskuussa 2011 Linkin Park osallistui Sendain maanjäristyksen uhrien auttamiseen myymällä Mike Shinodan suunnittelemia t-paitoja. Lisäksi yhtye julkaisi uuden elektronisen balladin, nimeltään "Issho Ni". Vuonna 2011 yhtyeen DJ Joe Hahn suunnitteli Formula 1 -kuljettaja Kamui Kobayashille kypärän, jota hän käytti Brasilian GP:ssä. Kypärä huutokaupattiin 19 000 dollarin summalla. == Lähteet == == Aiheesta muualla == *Viralliset sivut * Luokka:Yhdysvaltalaiset hyväntekeväisyysjärjestöt Luokka:Ympäristöjärjestöt Luokka:Linkin Park
Isak Björklund

Isak Björklund (22. lokakuuta 1686 Vähäkyrö – 30. tammikuuta 1740 Turku) oli suomalainen kirkkoherra sekä Turun akatemian itämaisten kielten professori ja rehtori. Björklundin vanhemmat olivat talollinen Yrjö Heikkilä ja tämän vaimo Gunilla. Björklund valmistui ylioppilaaksi Uppsalassa 1705 ja toimi sitten useita vuosia kotiopettajana Paltamon pappilassa rovasti Erik Cajanuksen luona.Leena Ellonen (toimittanut): Suomen professorit 1640–2007, Professoriliitto 2008, ISBN 978-952-99281-1-8, sivu 862. Vuonna 1712 käydyssä sarkasodassa venäläinen joukko-osasto hyökkäsi Paltamoon, jolloin Björklund haavoittui saatuaan keihään kylkeensä.Lauri Kujala: Pohjanmaan puolustus Suuren Pohjan sodan aikana, Suomen historiallinen seura 1953, Historiallisia tutkimuksia 39, sivu 142. Hän pakeni Tukholmaan ja Uppsalaan maanpakoon. Vuonna 1720 hänet nimitettiin Turun akatemian filosofisen tiedekunnan apulaiseksi, mutta hän pysyi Tukholmassa hoitamassa Gezeliuksen raamattutyötä. Turun akatemian pyhien kielten professorina Björklund toimi 1728–1734 ja teologian toisena professorina 1734–1740. Samanaikaisesti hän toimi kirkkoherrana, jotta sai tuloja tästä pastoraatistaan. Björklund oli prebendaseurakunnan kirkkoherrana Piikkiössä 1732–1734 ja Turun suomalaisessa seurakunnassa 1734–1740. Hän toimi myös akatemian rehtorina 1733–1734 ja 1739–1740. Björklund toimi lisäksi Pohjalaisen Osakunnan inspehtorina 1728–1740. ==Lähteet== Luokka:Turun akatemian professorit Luokka:Turun akatemian rehtorit Luokka:Vuonna 1686 syntyneet Luokka:Vuonna 1740 kuolleet Luokka:Suomalaiset professorit
Scott Brown

Scott Philip Brown (s. 12. syyskuuta 1959 Kittery, Maine) on yhdysvaltalainen poliitikko. Hänet valittiin Ted Kennedyn seuraajaksi Yhdysvaltain senaattiin Massachusettsin osavaltiosta tammikuussa 2010. Brown oli Massachusettsin osavaltion ensimmäinen republikaaninen senaattori sitten vuoden 1972. Hän menetti paikkansa vuoden 2012 kongressivaaleissa. Koulutukseltaan Brown on juristi. Hän on naimisissa ja hänellä on kaksi tytärtä, joista Ayla Brown tunnetaan poplaulajana. == Vaalivoitto 2010== Vuoden 2010 vaalien lopputulos oli käytännössä suuri takaisku presidentti Barack Obamalle. Brownin voiton myötä demokraatit menettivät ratkaisevan 60–40-enemmistön senaatissa. Enemmistön menetys vaikeutti huomattavasti muun muassa terveydenhuoltouudistuksen eteenpäin vientiä kongressissa. Scott Brown äänestikin Obaman uudistusta vastaan. == Vaalitappio 2012 == Brown ei pystynyt uusimaan paikkansa senaatissa vuoden 2012 vaaleissa. Hän hävisi demokraatti Elizabeth Warrenille. Brownin arvioidaan asettuvan ehdolle vuoden 2013 senaatin täytevaaleissa koska Massachusettsin vanhempi senaattori John Kerry valittiin uudeksi ulkoministeriksi. Maltillinen republikaani Brownin arvioidaan myös olevan mahdollisesti kiinnostunut ehdokkuudesta Massachusettsin kuvernöörivaaleissa vuonna 2014. === Lähteet === == Aiheesta muualla == *Scott Brownin kampanjasivusto *Scott Brownin senaatin sivusto Luokka:Yhdysvaltalaiset republikaanipoliitikot Luokka:Yhdysvaltain senaatin jäsenet Luokka:Vuonna 1959 syntyneet Luokka:Elävät henkilöt
John White

John White (s. noin 1756 – 20. helmikuuta 1832 Worthing, Englanti) oli englantilainen lääkäri ja luonnontieteilijä. White syntyi Sussexissa, joidenkin lähteiden mukaan vuonna 1750. Hän liittyi kirurgiksi Kuninkaallisen laivaston alukselle HMS Wasp vuonna 1778 ja purjehti niin Intiaan kuin Karibialle. Vuonna 1786 White liittyi Irresistiblen miehistöön, ja kapteeni Sir Andrew Snape Hamondin suosituksesta hänet valittiin pääkirurgiksi laivastoon, joka lähti 1787 perustamaan asutusta Australian Botany Bayhin. Laivastossa oli yhdessätoista laivassa kaikkiaan lähes 1 500 ihmistä, joista 778 vankeja, ja paljolti Whiten ja hänen alaistensa ansiosta kahdeksan kuukautta kestäneen purjehduksen aikana kuoli vain 34 ihmistä. Perillä Australiassa rakennettiin sairaala ja kuolleisuus väheni edelleen. Elokuussa 1788 White joutui kaksintaisteluun alaisensa William Balmainin kanssa, ja molemmat haavoittuivat. White piti päiväkirjaa Australiassa havaitsemistaan linnuista ja lähetti kirjoituksensa Englantiin ystävälleen Thomas Wilsonille, joka julkaisi teoksen Journal of a Voyage to New South Wales vuonna 1790. Teoksessa oli 65 piirrosta, ja se käännettiin pian saksaksi ja myöhemmin myös ruotsiksi ja ranskaksi. Hän lähetti piirroksia ja näytteitä myös teokseen The Voyage of Governor Phillip to Botany Bay (Lontoo, 1789). Vuonna 1790 siirtokuntaan saapui toinen 500 vangin laivasto. Vangit olivat erittäin huonossa kunnossa ja heitä kuoli paljon. Lääkkeiden ja tarvikkeiden puutteesta huolimatta White alaisineen hoiti yli puolet vangeista terveiksi. Kolmas vankilaivasto 1791 koki lähes saman kohtalon ja pahimmillaan lähes 600 vankia oli sairaalahoidossa ja kykenemättömiä työhön. Vuonna 1792 kuoli kaikkiaan 436 vankia. Vuonna 1792 White sai omakseen 40 hehtaarin tilan nykyisen Petershamin kaupungin alueelta. Myöhemmin hänelle myönnettiin vielä 12 hehtaaria lisää maata. Hän myi maansa uudisasukkaalle vuonna 1822. White palasi Englantiin 1795 ja kirjoitti laajan käsikirjoituksen australialaisista kasveista. Käsikirjoitus katosi jäljettömiin, mutta todennäköisesti siihen liittyvät piirrokset on museoitu British Museumiin. Vuonna 1796 White palasi laivastoon ja purjehti merillä kolme vuotta. Tämän jälkeen hän toimi lääkärinä laivaston asemilla Kentissä aina vuoteen 1820 saakka, jolloin hän jäi eläkkeelle. White kuvaili ja nimesi tasmaniankaijan vuonna 1790.Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 Myös IBC mainitsee auktoriksi Whiten,IBC mutta Itiksessä auktoriksi mainitaan George Shaw,ITIS mikä lienee väärin. == Lähteet == *Australian Dictionary of Biography === Viitteet === Luokka:Brittiläiset lääkärit Luokka:Brittiläiset ornitologit Luokka:1750-luvulla syntyneet Luokka:Vuonna 1832 kuolleet
Fats Waller

Thomas Wright ”Fats” Waller (21. toukokuuta 1904 New York, New York, Yhdysvallat – 15. joulukuuta 1943 Kansas City, Missouri, Yhdysvallat) oli yhdysvaltalainen jazzpianisti, laulaja, säveltäjä ja koomikko. Hänen säveltämistään kappaleista tunnetuimpia ovat ”Honeysuckle Rose”, ”Ain’t Misbehavin’”, ”Keepin’ Out of Mischief Now” ja ”Jitterbug Waltz”. Waller oli nuoruudessaan stride-pianotekniikan pioneerin James P. Johnsonin oppilas, ja hänestä tuli stride-koulukunnan suosituin esittäjä osaksi soittotekniikkansa, osaksi taas humoristisen ja viihdyttävän esitystyylinsä takia. Waller ryhtyi soittamaan ammatikseen 15-vuotiaana. Hän soitti urkuja elokuvateattereissa ja toimi vaudeville-esiintyjien kuten Bessie Smithin säestäjänä. Vuonna 1927 hän sävelsi musiikkia Broadway-näytelmään Keep Shufflin’, ja vuonna 1929 sai ensi- iltansa musikaali Hot Chocolates, josta ovat lähtöisin Wallerin suurimmat hitit ”Honeysuckle Rose” ja ”Ain’t Misbehavin’”. Molemmat kappaleet ovat muodostuneet jazzstandardeiksi, ja Wallerin nauhoitteet niistä kuuluvat historiallisia äänilevyjä taltioivaan Grammy Hall of Fameen. Wallerin tekniikalla oli suuri vaikutus myöhemmän sukupolven pianisteihin. Earl Hines on nimennyt Wallerin suurimmaksi yksittäiseksi vaikuttajaksi tyylinsä kehittymiselle. Count Basie aloitti uransa imitoiden Wallerin tekniikkaa. Duke Ellingtonin pianonsoitto perustui stride-tyyliin, jonka tunnetuin esittäjä Waller oli. Samoin bebop-pianistit kuten Bud Powell ja Thelonious Monk lainasivat toisinaan Wallerin pianokuvioita omassa soitossaan. == Sävellyksiä == * ”Squeeze Me” (1925) * ”Ain’t Misbehavin’” (1929) * ”Black and Blue” (1929) * ”Honeysuckle Rose” (1929) * ”I’ve Got a Feeling I’m Falling” (1929) * ”Keepin’ Out of Mischief Now” (1932) * ”Russian Fantasy” (1935) * ”The Joint Is Jumpin’” (1940) * ”Jitterbug Waltz” (1942) == Lähteet == == Aiheesta muualla == === Kirjallisuutta === * Luokka:Songwriters Hall of Fame Luokka:Yhdysvaltalaiset jazzmusiikin säveltäjät Luokka:Yhdysvaltalaiset jazzpianistit Luokka:Vuonna 1904 syntyneet Luokka:Vuonna 1943 kuolleet
Marjo Voutilainen

Marjo Voutilainen (s. 22. maaliskuuta 1981 Kuopio) on suomalainen jääkiekkoilija, pelipaikaltaan hyökkääjä. Aktiiviuransa jälkeen hän on toiminut SM-sarjassa pelaavan Kalevan Pallon valmentajana. Voutilainen edusti kasvattajaseuraansa KalPaa SM-sarjassa kausilla 1995–1997, 1. divisioonassa kaudella 1997–1998 ja uudelleen SM-sarjassa 1998–2001. Hän jatkoi pääsarjauraansa Itä-Helsingin Kiekkossa kausilla 2001–2004 ja Espoo Bluesissa 2004–2008. Hän voitti Bluesissa Suomen-mestaruuden 2005, 2007 ja 2008. Kaudella 2008–2009 hän pelasi Venäjän sarjassa SKIF-joukkueessa, ja teki Euroopan cupin mestaruuden ratkaisseen maalin ottelussa Bluesia vastaan. Hän pelasi Bluesissa kauden 2009–2010, KalPassa kaudet 2010–2014 ja JYPissä 2014–2016. Hän päätti pelaajauransa Suomen-mestaruuteen JYPissä 2016. Hän aloitti KalPan valmentajana kaudella 2016–2017. Voutilainen pelasi SM-sarjassa kaikkiaan 367 runkosarjaottelua. Niissä hän teki 176 maalia ja antoi 279 maalisyöttöä. Pudotuspeleissä hän teki pelaamissaan 82 ottelussa 23 maalia ja antoi 49 maalisyöttöä. Voutilainen pelasi ensimmäiset A-maaottelunsa kaudella 1996–1997. Hän kuului Suomen joukkueeseen, joka sijoittui neljänneksi Minneapolisin MM-kilpailuissa 2001 ja Salt Lake Cityn olympialaisissa 2002. Seuraavan kerran hän pelasi arvokilpailuissa Harbinin MM-kilpailuissa 2008, joissa Suomi sai pronssia. Hän kuului Suomen pronssijoukkueeseen myös Hämeenlinnan MM-kisoissa 2009 ja Vancouverin olympialaisissa 2010. Hän kuului neljänneksi sijoittuneeseen Suomen joukkueeseen MM-kilpailuissa 2013. Viimeisen A-maaottelunsa hän pelasi kaudella 2013–2014. Voutilainen pelasi kaikkiaan 145 naisten maaottelua. Niissä hän teki 20 maalia ja antoi 48 maalisyöttöä. Olympialaisissa hän teki kymmenessä ottelussa yhden maalin ja antoi yhden maalisyötön. MM-kilpailuissa hän teki pelaamissaan 21 ottelussa kaksi maalia ja antoi viisi maalisyöttöä. == Lähteet == Luokka:Suomalaiset jääkiekkoilijat Luokka:Suomalaiset jääkiekkovalmentajat Luokka:Suomalaiset olympiamitalistit Luokka:Vuonna 1981 syntyneet Luokka:Elävät henkilöt
David García

David García on seuraavien henkilöiden nimi: * Dave Garcia, yhdysvaltalainen baseballvalmentaja ja -manageri * David Garcia, yhdysvaltalainen toimittaja * Juan David García Bacca, espanjalainen filosofi * David García de la Cruz, espanjalainen jalkapalloilija * David García Cubillo, espanjalainen jalkapalloilija * David García Dapena, espanjalainen maantiepyöräilijä * David García Haro, espanjalainen jalkapalloilija * David García Ilundain, espanjalainen shakinpelaaja * David García Markina, espanjalainen maantiepyöräilijä * David López García, espanjalainen maantiepyöräilijä.
Ceriumkloridi

Ceriumkloridi (CeCl3) on cerium- ja kloridi-ionien muodostama epäorgaaninen ioniyhdiste. Ceriumkloridia käytetään metallisen ceriumin valmistamiseen ja katalyyttinä orgaanisessa kemiassa. == Valmistus == Ceriumkloridia valmistetaan neutraloimalla ceriumkarbonaattia tai cerium(III)hydroksidia suolahapolla ja kiteytetään. Näin saatu ceriumkloridi on usein heptahydraattina CeCl3·7H2O. Kidevesi alkaa poistua lämmitettäessä yhdistettä noin 90 °C. Kokonaan vedettömäksi ceriumloridi muuttuu 230 °C :Ce(OH)3 \+ 3HCl → CeCl3 \+ 3H2O :Ce2(CO3)2 \+ 6HCl → 2CeCl3 \+ 3H2O + 3CO2 Ceriumkloridia muodostuu myös cerium(IV)hydroksidin reagoidessa suolahapon kanssa. :2Ce(OH)4 \+ 8HCl → 2CeCl3 \+ 3H2O + Cl2 == Käyttö == Ceriumkloridia käytetään metallisen ceriumin ja ceriumyhdisteiden, kuten ceriumoksalaatin, valmistukseen. :2CeCl3 \+ 3K2C2O4 → Ce2(C2O4)3 \+ 6KCl Ceriumkloridia voidaan käyttää myös hehkusukissa. Niin sanotussa Luche-pelkistyksessä käytetään pelkistimen, kuten natriumborohydridin lisäksi ceriumkloridia. Tällöin α,β-tyydyttymätön yhdiste säilyttää rakenteessaan kaksoissidoksen, joka pelkistyisi yksinkertaiseksi sidokseksi ilman ceriumkloridia. Esimerkissä pelkistetään karvonia, jolloin syntyy tyydyttymätön allyylinen alkoholi (tuote 1). Ilman ceriumkloridin käyttöä syntyisi tuotteiden 1 ja 2 seos. == Lähteet == == Aiheesta muualla == *ChemBlink: Cerium(III) chloride *Cerium(III)kloridin käyttöturvallisuustiedote, Sigma Aldrich, viitattu 28.12.2014. Luokka:Kloridit Luokka:Ceriumyhdisteet